Washingtonista puuttuu nyt älyllinen rehellisyys – Kavanaugh’n tuomari­nimitys tuo mieleen teini-iän valtapelit

Jos oli aikoinaan pöyristynyt Bill Clintonin ahdistelusyytteistä, pitäisi olla pöyristynyt myös Kavanaugh’n väitetystä käytöksestä. Jos taas aikoinaan puolusti Clintonia, pitäisi puolustaa myös Kavanaugh’ta, kirjoittaa HS:n Washingtonin-kirjeenvaihtaja Laura Saarikoski.

Yhdysvaltain pääkaupunkia on verrattu koulumaailmaan. Sen klikit ja valtapelit tuovat mieleen teini-iän. Ja mikä pahinta: sama piiri pyörii täällä kymmeniä vuosia.

Vertaus tuli mieleen, kun kuuntelin korkeimman oikeuden tuomari­ehdokasta Brett Kavanaugh’ta. Hän puolustautui ahdistelusyytteiltä sanomalla, että hänen kohtelunsa on ”kosto Clintoneista”. Siis mitä?